Канцэртная праграма складалася з прадстаўнікоў беларускага року, што, аднак, не перашкодзіла завітаць на агеньчык і прадстаўнікам BelMetal. У прыватнасьці, распачыналі музычны вечар нашыя добрыя знаёмыя – фолк-фэнтэзійны гурт Nevrida, які гэтым разам гучаў даволі драматычна. Яшчэ адзін гурт-удзельнік – заліхвацкія менчукі Unia, што лашчылі слых і позірк на фэстах гэтым летам. Таксама адзначыліся модныя хлопцы “Бульвар”, ZnaROCK і “Нагуаль”.